CELEX: 62006CA0244
Language: mt
Date: 2008-02-14 00:00:00
Title: Kawża C-244/06: Sentenza tal-Qorti tal-Ġustizzja (It-Tielet Awla) ta' l- 14 ta' Frar 2008 (talba għal deċiżjoni preliminari ta' Landgericht Koblenz — Il-Ġermanja) — Dynamic Medien Vertriebs GmbH vs Avides Media AG (Moviment liberu tal-merkanzija — Artikolu 28 KE — Miżuri li għandhom effett ekwivalenti — Direttiva 2000/31/KE — Leġiżlazzjoni nazzjonali li tipprojbixxi l-bejgħ b'korrispondenza ta' vidjogrammi li ma ġewx suġġetti, mill-awtorità kompetenti, għall-kontroll u għall-klassifikazzjoni għall-finijiet tal-protezzjoni tal-minuri min-naħa ta' awtorità kompetenti nazzjonali u li ma jinkludux indikazzjoni, li toriġina minn din l-awtorità, ta' l-età minn meta wieħed jista' jara dawn il-vidjogrammi — Vidjogrammi importati minn Stat Membru ieħor, li ġew suġġetti għall-kontroll u għall-klassifikazzjoni min-naħa ta' l-awtorità kompetenti ta' dan l-Istat u li għandhom fuqhom indikazzjoni dwar limitu ta' età — Ġustifikazzjoni — Protezzjoni tat-tfal — Prinċipju ta' proporzjonalità)

29.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 79/4
            
         Sentenza tal-Qorti tal-Ġustizzja (It-Tielet Awla) ta' l-14 ta' Frar 2008 (talba għal deċiżjoni preliminari ta' Landgericht Koblenz — Il-Ġermanja) — Dynamic Medien Vertriebs GmbH vs Avides Media AG
   (Kawża C-244/06) (1)
   
   (Moviment liberu tal-merkanzija - Artikolu 28 KE - Miżuri li għandhom effett ekwivalenti - Direttiva 2000/31/KE - Leġiżlazzjoni nazzjonali li tipprojbixxi l-bejgħ b'korrispondenza ta' vidjogrammi li ma ġewx suġġetti, mill-awtorità kompetenti, għall-kontroll u għall-klassifikazzjoni għall-finijiet tal-protezzjoni tal-minuri min-naħa ta' awtorità kompetenti nazzjonali u li ma jinkludux indikazzjoni, li toriġina minn din l-awtorità, ta' l-età minn meta wieħed jista' jara dawn il-vidjogrammi - Vidjogrammi importati minn Stat Membru ieħor, li ġew suġġetti għall-kontroll u għall-klassifikazzjoni min-naħa ta' l-awtorità kompetenti ta' dan l-Istat u li għandhom fuqhom indikazzjoni dwar limitu ta' età - Ġustifikazzjoni - Protezzjoni tat-tfal - Prinċipju ta' proporzjonalità)
   (2008/C 79/05)
   Lingwa tal-kawża: Il-Ġermaniż
   Qorti tar-rinviju
   Landgericht Koblenz
   Partijiet fil-kawża prinċipali
   
      Rikorrenti: Dynamic Medien Vertriebs GmbH
   
      Konvenuta: Avides Media AG
   Suġġett
   Talba għal deċiżjoni preliminari — Landgericht Koblenz — Interpretazzjoni ta' l-Artikoli 28 u 30 KE kif ukoll tad-dispożizzjonijiet tad-Direttiva tal-Parlament Ewropew u tal-Kunsill 2000/31/KE tat-8 ta' Ġunju 2000 dwar ċerti aspetti legali tas-servizzi minn soċjetà ta' l-informazzjoni, partikolarment il-kummerċ elettroniku, fis-Suq Intern (ĠU L 178 tas-17 ta' Lulju 2000, p. 1) — Leġiżlazzjoni nazzjonali fil-qasam tal-protezzjoni tal-minuri li tipprojbixxi l-bejgħ bil-korrispondenza ta' stampi li mhumiex indikati bħala li ġew iddikjarati li huma liberament aċċessibili minn minuri mill-awtorità kompetenti ta' l-Istat Membru — Stampi importati minn Stat Membru ieħor li ġew iddikjarati li huma liberament aċċessibili minn minuri ta' ċertu faxx ta' età mill-awtorità kompetenti ta' dak l-Istat Membru — Prinċipju ta' proporzjonalità
   Dispożittiv
   L-Artikolu 28 KE ma jipprekludix leġiżlazzjoni nazzjonali, bħal dik in kwistjoni fil-kawża prinċipali, li tipprojbixxi l-bejgħ u t-trasferiment b'korrispondenza ta' vidjogrammi li ma ġewx suġġetti, minn awtorità reġjonali għolja jew korp nazzjonali ta' awtoregolazzjoni volontarja, għal kontroll kif ukoll għal klassifikazzjoni għall-finijiet tal-protezzjoni tal-minuri u li ma jinkludux indikazzjoni, li toriġina minn din l-awtorità, ta' l-età minn meta wieħed jista' jarahom, ħlief jekk jirriżulta li l-proċedura ta' kontroll, ta' klassifikazzjoni u ta' tikkettar ta' vidjogrammi stabbilita minn din il-leġiżlazzjoni mhix faċilment aċċessibbli jew ma tistax tiġi kompluta fi żmien raġonevoli jew inkella li d-deċiżjoni tar-rifjut ma tistax tkun is-suġġett ta' rikors ġudizzjarju.
   
      (1)  ĠU C 178, 29.7.2006.